b'\n_START_ARTICLE_\nKoruzna snet\n_START_SECTION_\nOpis\n_START_PARAGRAPH_\nGliva nima izoblikovanega beta, posamezni izrastki pa se v dni\xc5\xa1\xc4\x8du stikajo in so pripeti na substrat. Vsak trosnjak, ki je sprva belkast dose\xc5\xbee 10-20 cm premera, sestavljen pa je iz srebrnkasto sivih izrastkov ali bul, ki se obi\xc4\x8dajno razvijejo na koruznih stor\xc5\xbeih, lahko pa tudi na drugih delih rastline. Sprva trdne kepe sneti se s\xc4\x8dasoma obarvajo vijoli\xc4\x8dno rde\xc4\x8de, krhka, papirju podobna povr\xc5\xa1ina pa po dozoritvi po\xc4\x8di. V trosovnici se nahajajo 10 mikronov veliki, okrogli trosi z bodi\xc4\x8dasto membrano, rjavkasto olivne barve. Trosni prah je skoraj \xc4\x8drn in se razna\xc5\xa1a z vetrom.\n_START_SECTION_\nRaz\xc5\xa1irjenost in uporabnost\n_START_PARAGRAPH_\nMeso glive je sladkasto, aromati\xc4\x8dno in je uporabno dokler je \xc5\xa1e so\xc4\x8dno. Tudi sicer velja koruzna snet za odli\xc4\x8dno, vsestransko uporabno glivo, dokler je mlada in trdna. Zrel trosni prah pa lahko povzro\xc4\x8di zastrupitve. Povsem mlade izrastke nekateri narodi v Ameriki u\xc5\xbeivajo celo surove._NEWLINE_Pri nas je Koruzna snet dolgo veljala za strupeno, saj so \xc5\xbeivila pome\xc5\xa1ana s trosnim prahom povzro\xc4\x8dala zastrupitve. Mlade glive pa \xc5\xbee dolgo u\xc5\xbeivajo v Ameriki, kjer so vse bolj iskane in v restavracijah dosegajo vrtoglave cene, takoj za gomoljikami._NEWLINE_Zaradi vse ve\xc4\x8dje priljubljenosti so se ponekod lotili umetne gojitve sneti, saj iz vsakega zrna oku\xc5\xbeene koruze zraste nova rastlina, na kateri se razvije trosnjak glive. Tako lahko kmet, ki goji oku\xc5\xbeeno koruzo s prodajo sneti zaslu\xc5\xbei veliko ve\xc4\x8d kot bi zaslu\xc5\xbeil s prodajo koruze. Gliva najbolje uspeva pri temperaturah med 25 in 34\xc2\xa0\xc2\xb0C in sicer v \xc4\x8dasu zurenja koruze._NEWLINE_Pri nekaterih plemenih ameri\xc5\xa1kih staroselcev so koruzno snet uporabljali za spodbujanje popadkov pri nose\xc4\x8dnicah.'